დეფ სინქლეარი

ორბასი;

გორდონ ჰანი;

ლუშეს მაისტერიუსი;

რადა'მანტრასი;

სამეფო ელფები;

დეფ სინქლეარი არის კერეუტის რესპუბლიკის სამხედრო შენაერთებისა და ინკვიზიციის კაპიტანი.

დეფს ერთ-ერთი ბრძოლის დროს შეუსახლდა დემონი, რომელიც მისი სხეულის დაბერებას ოდნავ აფერხებს.

დეფის სხეულში შესახლებული დემონი ორბასი ყველანაირად ცდილობს მისი სულისა და ხირცის სრულად დაპატრონებას, ხოლო დეფის ერთადერთი იარაღი დემონის წინააღმდეგ არის სულიერი სიმშვიდის მოპოვება და ლოცვა.

## მშობლები და ადრეული ბავშვობა

დეფ სინქლეარი დაიბადა პირველი ჯვაროსნული ლაშქრობისას, მ.რ.-დან 448 წელს - ლაშქრობაში, რომელშიც ადამიანებისა და ჯუჯების გაერთიანებულმა არმიამ უკან დახია მკვდრების ექსპანსია მკვდარ მიწებზე.

ამ ლაშქრობაში კერეუტის რესპუბლიკის რაზმებს წინ უძღვებოდა მეფე რომანოს IV, რომლის ქვეშაც მსახურობდა ერთგული კერეუტელი კომანდირი, იოსებ სინქლეარი. დეფის დედა და იოსების ცოლი, ლეა სერვანტესი ამავე ლაშქრობაში ექიმებისა და კლერიკების დაჯგუფებაში მსახურობდა - და ამ სამსახურის დროსაც გააჩინა დეფ სინქლეარი. იოსებ სინქლეარი ლაშქრობის დროს სასიკვდილოდ დაიჭრა, ხოლო ლეა სერვანტესი ლაშქრობიდან 3 წლის შემდეგ ავადმყოფობისგან გარდაიცვალა.

3 წლის დეფს ერთადერთი ახლობელი პადრე მარიუს ავრელუსი, დედის ნაცნობი და ოსტატი ქურუმი დარცა, რომელმაც ის გაზარდა, წმინდა სინათლის დოქტრინები შეასწავლა და ქურუმად აღზარდა.

დეფი 16 წლის ასაკში შეუერთდა კერეუტის რესპუბლიკის არმიას და დროთა განმავლობაში კომანდირების ყურადღება თავისი დისციპლინით, ბრძოლის მანერითა და სიძლიერით მიიპყრო.

## ორბასი

მ.რ.–დან 470 წელს, კერეუტის რესპუბლიკის მიერ ინიცირებულ მეორე ჯვაროსნულ ლაშქრობისას, დაზლასკოს ციხის შტურმის დროს, დეფს შეხვდა დემონი რავანა რაქშასი, რომელმაც მეორე დემონის, ორბასის შესახებ დეფი გააფრთხილა. საბოლოოდ, დეფი ბრძოლის დროს მაინც შეხვდა ორბასს.

   ორბასმა იგრძნო დეფის ამპარტავნობა და პატივმოყვარეობა და დასუსტებული სულის დაპატრონება სცადა. საბედნიეროდ დეფს ეყო სიმტკიცე საკუთარ თავში, დაბოლომდე არ მისცა საშუალება ორბასს, სრულიად დაპატრონებოდა მის სულსა და ხორცს. მაგრამ დემონის ჩასახლებისთანავა იგი უკონტროლო გახდა, თავს დაესხა თავის თანამოძმეებს და სასტიკად გაუსწორდა მათ. შედეგად დაზლასკოს ციხის აღების ოპერაცია ნაწილობრივ ჩავარდა და დაიხოცა უამრავი კერეუტელი.

გონს მოგებულმა დეფმა დანაშაულის გრძნობის გამო ალ'მორაკის უდაბნოებში განმარტოვებული ხეტიალი დაიწყო. დროთა განმავლობაში დემონის წყალობით მას დაუბრუნდა ახალგაზრდული შესახედაობა და ის ძალა, რომელიც მას თავისი სიძლიერის ზენიტში ჰქონდა.

## მისია ტერაროშიაზე

დეფი მრავალი წლის განმავლობაში ხეტიალობდა და დაეძებდა თავშესაფარს – ადგილს სადაც მოიპოვებდა სიმშვიდეს და სიმტკიცეს. მიუხედავად იმისა რომ იგი მოკვეთილი და განდევნილი იყო რესპუბლიკიდან, მას მაინც არ დაუკარგავს მზისა და სინათლის რწმენა. საბოლოოდ, მ.რ-დან 501 წელს, ის მიადგა ტერაროშიის კუნძულს, სადაც გაიცნო ინკვიზიციის ომის მაგისტრი ლუშეს მაისტერიუსი და გრანდ ინკვიზიტორი რადა'მანტრასი; ამ ორმა დიდი სითბოთი და სიყვარულით მიიღეს დეფი ინკვიზიციის რიგებში. ინკვიზიციაში მას დახვდნენ ძველი მეგობრები რავანა რაქშასი და გორდონ ჰანი, რომელთა მხარდამხარ უამრავ ბრძოლაში მიიღო მონაწილეობა.

ტერაროშიის მისიისას მას არაერთხელ მოუწია შეხვედრა დემონ ორბასთან. ყველაზე საზარელი შეხვედრა იყო შევარდენის ბუდის აღებისას, როდესაც დემონმა თითქმის მოახერხა მისი სულის სრული დამორჩილება, თუმცა დეფმა მოახერხა ორბასის ისევ დაძლევა და რწმენით შეძლო მისი დასუსტება.

## მარილიანი ომი

დეფი მონდომებით იბრძოდა ინკვიზიციის რიგებში სადაც დიდი გამოცდილება და რაც მთავარია სულიერი სიმშვიდე მოიპოვა. საბოლოოდ ინკვიზიციამ  ტერაროშიის მისია წარმატებით დაასრულა, მათ შეძლეს და განდევნეს მოწინააღმდეგენი და დაიცვეს კერეუტის რესპუბლიკის კუთვნილი ტერიტორიები. დეფ სინქლეარი გრანდ-ინკვიზიტორმა შეიწყალა და კერეუტის რესპუბლიკის სამხედრო რიგებისა და ინკვიზიციის კაპიტნად დანიშნა.